****

***Ботантаева Самал Сәрсенбайқызы,***

***Текелі кәсіптік колледжінің***

***қазақ тілі мен әдебиет пәнінің оқытушысы***

**Сабақтың тақырыбы:**  *Қос сөздер.*

**Эпиграф:**

*Адам мақсатқа, ең алдымен, өзін-өзі жетілдіру арқылы жетеді.*

*Әл-Фараби*

**Сабақтың мақсаттары:**

*а)Білімділік:* білім алушыларға қос сөздер туралы теориялық білім бере отырып, оның түрлерін, жасалу жолдарын меңгерту, қос сөздердің жазылу емлесі туралы түсінік беру;

*ә)Дамытушылық:* білім алушылардың сөздік қорларын дамыту, пәнге деген қызығушылықтарын арттыру;

*б)Тәрбиелік:* білім алушыларды тапсырмалар орындау арқылы білімділікке, ізденімпаздылыққа, тапқырлыққа, алғырлыққа тәрбиелеу.

**Сабақтың типі:** аралас сабақ.

**Оқыту әдістері**: түсіндіру, талдау, сұрақ-жауап, тапсырма орындау, тест әдісі.

**Оқыту құралдары**: Activstudio бағдарламасы, флипчарт, компьютер, интерактивті тақта, тест құрылғылары, перфокарта, кеспе қағаздар, семантикалық карта, Венн диаграммасы.

**Оқыту технологиясы:** Дамыта оқыту технологиясы.

**Пәнаралық байланыс:** Орыс тілі «Парные слова».

**Сабақтың барысы**

**І.** **Ұйымдастыру кезеңі:**

1. Білім алушылармен сәлемдесу.

2. Білім алушыларды түгендеу.

**ІІ. Үй тапсырмасын тексеру.**

1.«Өз-өздеріңді тексеріңдер».

(Activstudio бағдарламасымен «Біріккен сөздер» тақырыбы бойынша тест әдісін қолдану).

2. Семантикалық карта

*Берілген біріккен сөздердің қай сөз табынан екенін белгілеңдер*.

|  |  |  |  |  |  |
| --- | --- | --- | --- | --- | --- |
| **Біріккен сөздер** | **Зат есім** | **Сын есім** | **Есімдік** | **Етістік** | **Үстеу** |
| Баспасөз |  |  |  |  |  |
| Әлдекім |  |  |  |  |  |
| Күздігүні |  |  |  |  |  |
| Өркөкірек |  |  |  |  |  |
| Атамекен |  |  |  |  |  |
| Ешқандай |  |  |  |  |  |
| Әкелу |  |  |  |  |  |
| Бейнетаспа |  |  |  |  |  |
| Әлдеқашан |  |  |  |  |  |
| Еңбеккүн |  |  |  |  |  |
| Бірталай |  |  |  |  |  |
| Апару |  |  |  |  |  |
| Сөзқұмар |  |  |  |  |  |

***Тапсырма*** *«****Ойлан, тап»****:*

*Мына мақалдардан біріккен сөздерді тап:*

1. Өз елінде көртышқан да батыр.

2. Отанды сүю – отбасынан басталады.

3. Әркімнің өзі шығар биігі бар.

4. Жолбарыс жұлқынса, жонынан от шығады.

**ІІІ. Жаңа сабақты түсіндіру**

Бір сөздің қайталанып айтылуы арқылы немесе сөздің қосарлануы арқылы жасалатын сөздерді **қос сөздер** дейміз. Қос сөз дефис арқылы жазылады. Мысалы: ***Биік-биік, жақсы-жақсы, үлкен-кіші, құрт-құмырсқа, жалт-жұлт, бала-шаға.***

***«ЭЕМ операторы» мамандығы – жақсы-жақсы мамандықтардың бірі. Сыныпта оператор мамандығы бойынша білім алатын бес-алты оқушы отыр.***

**Қос сөздердің жасалуындағы ерекшеліктер:**

|  |  |
| --- | --- |
| 1. Бір сөздің қайталануы | *Қора-қора, көзбе-көз, бетпе-бет* |
| 2. Екі түрлі сөздің қайталануы | *Ата-ана, жақсы-жаман* |
| 3. Бір сыңары мағыналы, екінші сыңары мағынасыз сөздер | *көйлек-көншек, ескі-құсқы, ет-мет* |
| 4. Екі сыңары мағынасыз сөздің қосарлануы | *оқта-текте , ығы-жығы, некен-саяқ т/б.* |
| 5. Күйшейткіш буындардың қосарлануы | *Қып-қызыл, әп-әдемі, жап-жақсы, үп-үлкен* |
| 6. Еліктеу сөздерінің қосарлануы | *Сарт-сұрт, жалт-жұлт, сырт-сырт* |
| 7. Екі жағы да мәнді сөздердің қайталануы | *Ағайын-туыс, аға-іні, дос-жар* |

Қоғамдық даму аясындағы өзгерістер барысында кейінгі кезде қалыптаса бастаған қосарлама қос сөздердің тобы. Олардың сыңарлары әр түрлі тұлғада кейде бір тұлғада келеді. Мысалы: *Оқу-әдістемелік, мәдени-ағарту, қазақша-орысша үгіт-насихат, қазақша-орысша, оқу-ағарту, саяси-экономикалық т/б*. *Лицей оқытушылары оқу-әдістемелік құралдар сатып алды.*

Қос сөздер мағыналық, тұлғалық жағынан әр түрлі. Жасалу тәсіліне қарай **қосарлама** және **қайталама қос сөз** болып бөлінеді.

*Сызба № 1*

**Қосарлама**

**қос сөз**

**Қайталама**

**қос сөз**

**Қосарлама қос** **сөз** өзара мәндес немесе қайшы мәндес сөздердің қосарлануынан жасалады. Мысалы, *ата-ана, салт-сана, құрт-құмырсқа, ер-тоқым (мәндес қос сөз); күні-түні, азды-көпті, үлкенді-кішілі, ертелі-кеш (қайшы мәндес қос сөз).* *Менің атамда елу түйесі, екі жүздей қой–ешкілері бар.* *Мен бүгінгі сабақтан азды-көпті білім алдым.*

Арқаның кербез сұлу Көкшетауы,

Дамылсыз сұлу бетін жуған жауын.

Жан-жақтан ертелі-кеш бұлттар келіп,

Жүреді біліп кетіп есен-сауын.

(Сәкен Сейфуллин)

**Қайталама қос сөз** бір сөздің қайталанып айтылуынан жасалады. Мысалы, *сөйлей-сөйлей, төбе-төбе, қолма-қол, жекпе-жек.* *Көре-көре көсем боласың, сөйлей-сөйлей шешен боласың.*

**ІҮ. Сабақты бекіту.**

1. Перфокартамен жұмыс.
2. Тапсырма **«Жалғасын тап»**

Қос сөздердің сыңарларын тауып жазу.

Дос –

Құлын –

Жоғары –

Үйрек –

Қыз –

Көре –

Жарқ –

Өз –

Кескін –

Ығы –

Сана –

Шал –

Ет –

Егжей –

Қару –

Қора –

Апалы –

Қылтың –

**Тапсырма № 3: «*Ойлан, тап»***

***Мына мақалдардан қос сөздерді тап:***

1. Жылай-жылай арық қазсаң,

Күле-күле су ішерсің.

2.Тамшыдан тама-тама дария болар.

3. Үйдің жылы-суығын,  
Қыс түскенде білерсің.  
Ағайынның алыс-жақынын,  
Іс түскенде білерсің.

4. Ақымақ ішкен-жегенін айтады,  
Ақылды көрген-білгенін айтады.

**Тапсырма № 4.**

*Сөйлемдерді оқып, қос сөздерді табыңдар.*

1. Кімде-кімнің әділеті жоқ болса, оның ұяты да жоқ. (Абай)

2. Мен - қазақпын, жаралған сүйек-еттен,

Менде ар бар, менде ой бар жан тебіренткен. (Б.Момышұлы)

3. Қазақ тілінде «таза адам» деген сөз үсті-басының тазалығымен бірге, ар-ұятының тазалығын да көрсетіп тұрады. (Ғ.Мүсірепов)

4. Мінез-құлық – әркім өзінің кейпін көрсететін айна. (Гете)

**Тапсырма № 5.«Толықтыр»**

*Мақал-мәтелдердегі қос сөздерді толықтыр. Қос сөздердің түрлерін ажырат.*

1. …………. көсем боласың,

………….. шешен боласың.

2. .................. – тілсіз мұғалім.

3. Атыңнан айырылсаң да, .................. айырылма.

4. ………….ның ақылы – сайрап жатқан жолмен тең,

Ақылдының ақылы – сарқылмайтын көлмен тең.

5. .......... сөйлесең, жылан інінен шығады.

6. Ақылың болса арыңды сақта:

................... керек әр уақытта.

7. ................. сыйламасаң, өзгеден сый дәметпе.

**V. Қорытындылау:**

**Венн диаграммасы**

**Ортақ белгі**

**Біріккен сөз Қос сөз**

Бірге жазылады

Дефис арқылы жазылады

**VІ. Үй тапсырмасы:**

Өз мамандықтарың бойынша қос сөздері бар шағын мәтін құру.

**ҮІІ. Бағалау.**

Білім алушылардың білімін бағалау.